cyanic-selkie/wikianc huggingface dataset:
วิกฤตตัวประกันมะนิลา
การเจรจา
สำนักงานผู้ตรวจการแผ่นดินไม่อนุญาตตามความต้องการของเมนโดซาที่จะรับเขากลับเข้ารับราชการตำรวจอีกครั้งหนึ่ง แต่ก็ยืนยันกับเมนโดซาว่าคดีของเขาจะได้รับการพิจารณาใหม่ อิสโก โมเรโน รองนายกเทศมนตรีกรุงมะนิลา ส่งจดหมายจากผู้ตรวจการแผ่นดินมาถึงบริเวณที่เกิดเหตุการณ์จี้ตัวประกันหลังจากดวงอาทิตย์ตกดิน อย่างไรก็ตาม เมนโดซากล่าวถึงการตัดสินใจของผู้ตรวจการแผ่นดินว่าเป็น "ขยะ" และกล่าวว่าข้อความดังกล่าวมิได้ตอบสนองข้อเรียกร้องของเขา นายกเทศมนตรีลิมกล่าวทางวิทยุท้องถิ่นว่าทางการตกลงที่จะรับเมนโดซากลับเข้ารับราชการและยุติวิกฤตดังกล่าว แต่ข้อความไม่สามารถส่งไปได้เนื่องจากการจราจรที่เลวร้าย
เมื่อหน่วยสวาทของสถานีตำรวจมะนิลามาถึง เมนโดซาประกาศทางการสัมภาษณ์ทางวิทยุบน DZXL ว่าเขาจะสังหารผู้โดยสารและต้องการให้หน่วยสวาทออกจากพื้นที่ เกรโกรีโอ เมนโดซา น้องชายของเขา ตำแหน่งนายตำรวจอาวุโส-2 (SPO2 เทียบเท่าสิบโทในกองทัพบก) เดินออกไปหลังจากเจรจากับพี่ชาย เขากระตุ้นพี่ชายให้ยอมมอบตัวโดยสันติและกล่าวว่า "ไม่มีอะไรเกิดขึ้นที่นี่" เกรกอรืโอถูกจับกุมหลังจากนั้น โดยกล่าวว่าเขามิได้ถูกร้องขอให้มีส่วนในการเจรจา และเขาฝ่าพื้นที่กีดกันในขณะที่มีอาวุธปืน ประธานาธิบดีอากีโนกล่าวในภายหลังว่าน้องชายของมือปืนได้มีส่วนทำให้สถานการณ์เลวร้ายลงโดยการสร้างความเกลียดชังต่อผู้เจรจา
การโจมตี
หลังจากเมนโดซาเห็นน้องชายของตนถูกจับกุมทางทีวีและวิทยุบนรถบัสซึ่งถ่ายทอดสดทางสื่อ พบว่าเขามีอาการกระสับกระส่าย เขาคิดว่าเขาถูกยิงเตือนเมื่อเห็นน้องชายและลูกชายถูกฉุดออกไปโดยตำรวจ เขาเรียกร้องผ่านทางการสัมภาษณ์ทางวิทยุให้ตำรวจปล่อยตัวน้องชายของเขา มิฉะนั้นเขาจะเริ่มการสังหารตัวประกัน เมนโดซาได้กล่าวอ้างในภายหลังสดทางวิทยุไม่นานก่อนที่ตำรวจจะจู่โจมและเขาได้ยิงตัวประกันไปสองคน
กระสุนปืนนัดแรกยิงมาจากในรถบัสเมื่อเวลา 19.21 น. ในเวลาใกล้เคียงกัน มีรายงานว่าพลแม่นปืนได้ยิงยางรถบัสทำให้รถไม่สามารถเคลื่อนที่ต่อไปได้หลังจากพบว่ารถกำลังจะเคลื่อนที่ คนขับรถบัสสามารถหลบหนีออกมาได้เมื่อราว 19.30 น. และเล่าแก่ตำรวจว่าตัวประกันทั้งหมดบนรถถูกฆ่าแล้ว เขาได้ยอมรับในภายหลังว่าการสันนิษฐานของเขามาจากการได้เห็นเมนโดซายิงตัวประกันสามคนและยิงกระสุนออกไปไม่ทราบจำนวนบนรถบัส
รองต๊ะแล่บแปล๊บ
รองต๊ะแล่บแปล๊บ (The Magic Shoes) ภาพยนตร์ไทยในปี พ.ศ. 2535 นำแสดงโดย ทัช ณ ตะกั่วทุ่ง, วาสนา พูนผล, ภาณุเดช วัฒนสุชาติ, บริบูรณ์ จันทร์เรือง, ไฮแจ็ค กำกับโดย ปรัชญา ปิ่นแก้ว ความยาวทั้งสิ้น 111 นาที
เนื้อเรื่อง
ทัช (ทัช ณ ตะกั่วทุ่ง) เด็กหนุ่มที่รักการเต้นเป็นชีวิตจิตใจ ทั้งปู่และพ่อของเขาต่างก็เป็นนักเต้นเช่นเดียวกัน ซึ่งปู่เคยบอกเขาว่า สิ่งที่สำคัญที่สุดในการเต้น คือ รองเท้า ดังนั้น เขาจึงออกตามหารองเท้าคู่ที่ถูกใจ จนไปสะดุดตารองเท้าคู่หนึ่ง แต่ราคาแพงแสนแพงเกินกว่าที่เขาจะสามารถซื้อได้ แต่แล้วปาฏิหาริย์ก็เกิดขึ้น เมื่อในคืนหนึ่งได้มีฟ้าผ่าลงมาหลายแสนโวลต์ลงมาที่รองเท้าคู่นั้น เมื่อทัชเดินผ่านร้านรองเท้าอีกครั้งหนึ่ง แล้วพบว่า เจ้าของเอารองเท้าคู่นั้นลงจากตู้โชว์ เนื่องจากรองเท้าอยู่ในสภาพที่ยับเยินจนแทบดูไม่ได้ เจ้าของร้านถามว่าเขายังต้องการรองเท้าคู่นี้อยู่อีกหรือไม่ เมื่อเขาตอบว่า ต้องการ เจ้าของร้านจึงขายรองเท้าให้ในราคาที่ถูกแสนถูก กระทั่งเขานำรองเท้ากลับมาทำความสะอาดที่บ้าน เขากลับพบว่ารองเท้ากลับกลายเป็นสิ่งมีชีวิต และจะขยับเต้นเมื่อเสียงเพลงดังขึ้น  หลังจากสวมใส่รองเท้าคู่ใหม่ การเต้นของทัชพัฒนาขึ้น จนทัชและเพื่อนร่วมทีมต่างมั่นใจว่า จะได้รับชัยชนะในการแข่งขันประกวดเต้น ซึ่งต้องแข่งขันกับทีมที่เป็นแชมป์เมื่อปีก่อน
ต่อมา ทัชได้พบกับหญิงสาวคนหนึ่ง (วาสนา พูนผล) เป็นครั้งแรก หลังจากนั้นทั้งคู่ก็สนิทสนมกัน จนเธอตั้งชื่อรองเท้าของทัชว่า “ดุ๊กดิ๊ก” ความสัมพันธ์ของทั้งคู่คงจะไม่มีอุปสรรคอันใด ถ้าหากหญิงสาวที่เขาหลงรักไม่มีคนรัก (ภาณุเดช วัฒนสุชาติ) อยู่แล้ว คนรักของเธอก็คือ พี่ชายของคู่แข่งในการเต้นของเขานั่นเอง ก่อนวันแข่งขัน “ดุ๊กดิ๊ก” ถูกทำลายจนพัง ไม่สามารถใช้ใส่เต้นในวันที่จะแข่งขันได้ เมื่อวันแข่งขันมาถึง ในขณะที่ทัชรู้สึกถอดใจ ยอมแพ้ เนื่องจากไม่มีเจ้าดุ๊กดิ๊ก และไม่มีผู้หญิงที่คอยเป็นกำลังใจเขาตลอดมา แต่ในที่สุดทัชก็ติดสินใจลงแข่งขันในวินาทีสุดท้าย ผลการแข่งขันปรากฏว่าทีม “เท้าไฟ” ของทัชได้ที่ 2 แพ้ทีม “แม็กม่า” ของเอ็กซ์ (จตุรงค์ โกลิมาศ) ไปเพียงนิดเดียวเท่านั้น แต่แล้วความจริงก็ปรากฏเมื่อ ตั๊ก (บริบูรณ์ จันทร์เรือง) น้องชายของทัช ได้ออกมาบอกว่า ทีมของเอ็กซ์ข่มขู่กรรมการให้ตัดสินให้ทีมตนเองชนะ ในที่สุดทีมของทัชก็ได้รับชัยชนะในการแข่งขัน แม้ว่าในการแข่งขันทัชจะไม่ได้ใส่ “ดุ๊กดิ๊ก” ลงแข่งเลยก็ตาม
เบื้องหลัง
รองต๊ะแล่บแปล๊บ เป็นภาพยนตร์เพลงวัยรุ่นผสมแฟนตาซี สร้างขึ้นมาจากกระแสความโด่งดังในตัวของ ทัช ณ ตะกั่วทุ่ง จากอัลบั้ม "ทัช ธันเดอร์" ที่เป็นแนวเพลงป๊อบแด๊นซ์ เป็นภาพยนตร์เรื่องแรกจากการสร้างของ บริษัท อาร์.เอส.โปรโมชั่น ซึ่งในขณะนั้นยังไม่มีบริษัทในเครือที่เป็นบริษัทสำหรับผลิตภาพยนตร์โดยเฉพาะเหมือนเช่นทุกวันนี้ อีกทั้งยังเป็นการแสดงเป็นครั้งแรกของ ทัช ณ ตะกั่วทุ่ง และบริบูรณ์ จันทร์เรือง ที่ในขณะนั้นยังเป็นเด็กอายุเพียง 13 ขวบเท่านั้นและได้มีโอกาสแสดงฝีมือการเต้นในเรื่องเหมือนทัชด้วย  อีกทั้งยังเป็นการกำกับภาพยนตร์เรื่องแรกในชีวิตของ ปรัชญา ปิ่นแก้ว ที่กลายมาเป็นผู้กำกับภาพยนตร์ชื่อดังในปัจจุบัน
ดินารา ซาฟินา
ดินารา ซาฟินา (Динара Мубиновна Сафина) เกิดเมื่อวันที่ 27 เมษายน พ.ศ. 2529 เป็นอดีตนักเทนนิสอาชีพหญิงชาวรัสเซีย เธอขึ้นครองอันดับที่ 1 ของโลกเมื่อวันที่ 20 เมษายน พ.ศ. 2552 ก่อนจะเลิกเล่นอาชีพเนื่องจากอาการบาดเจ็บที่หลังในปี พ.ศ. 2557
ซาฟินา เข้าชิงชนะเลิศในระดับแกรนด์สแลมประเภทเดี่ยว 3 ครั้งด้วยกัน และพ่ายแพ้ไปทั้งหมด แต่ในประเภทคู่นั้น เธอสามารถคว้าแชมป์แกรนด์สแลมยูเอสโอเพนโดยจับคู่กับ นาตาลี เดชี (Natalie Dechy) ได้ในปี พ.ศ. 2550 นอกจากนี้ ในกีฬาโอลิมปิกเกมส์ พ.ศ. 2551 ณ กรุงปักกิ่ง ประเทศสาธารณรัฐประชาชนจีน เธอก็สามารถคว้าเหรียญเงินในการแข่งขันเทนนิสประเภทหญิงเดี่ยวได้
ซาฟินา เป็นน้องสาวของนักเทนนิสชายอดีตมือ 1 ของโลก มารัต ซาฟิน โดยเธอและพี่ชาย ถือเป็นคู่พี่ชายน้องสาวคู่แรกในประวัติศาสตร์เทนนิสอาชีพที่ได้ครองอันดับ 1 ของโลก
รถไฟใต้ดินปราก
รถไฟใต้ดินปราก (Metro v Praze) เป็นเส้นทางรถไฟฟ้าในกรุงปราก ประเทศเช็กเกีย ก่อตั้งในปี ค.ศ. 1974 ปัจจุบันมีสามเส้นทาง จำนวน 57 สถานี ระยะทาง 57.4 km สถิติผู้โดยสาร 589.2 คนต่อปี (เพิ่มขึ้นจาก 530.5 ล้านคนในปีก่อน )
เวียดนามแอร์เซอร์วิสคอมปานี
เวียดนามแอร์เซอร์วิสคอมปานี (VASCO) (Công ty bay dịch vụ hàng không) เป็นสายการบินสัญชาติเวียดนาม สำนักงานใหญ่อยู่ที่นครโฮจิมินห์ ฐานการบินหลักอยู่ที่ท่าอากาศยานนานาชาติเตินเซินเญิ้ต ถือเป็นบริษัทลูกของเวียดนามแอร์ไลน์ บริการอื่น ๆ เช่น เที่ยวบินเช่าเหมาลำ เที่ยวบินขนส่งน้ำมัน และอื่น ๆ
VASCO ก่อตั้งโดยรัฐบาลในปี ค.ศ. 1987 และเป็นส่วนหนึ่งของเวียดนามแอร์ไลน์ซึ่งเป็นสายการบินประจำชาติ เริ่มให้บริการเที่ยวบินเชิงพาณิชย์ในปี ค.ศ. 2004 และได้รับอนุมัติให้เป็นบริษัทเอกชนเพียงบางส่วน มีการรายงานว่า เวียดนามแอร์ไลน์ใช้สายการบิน VASCO นี้ เชื่อมความสัมพันธ์กับพันธมิตรต่างประเทศ
จุดหมายปลายทาง
มีจุดหมายปลายทาง 9 แห่งในประเทศเวียดนาม
สถานีมหาดไทย
สถานีมหาดไทย (Mahat Thai station; รหัส: YL06) เป็นสถานีรถไฟฟ้ามหานครแบบยกระดับ ในเส้นทางสายสีเหลือง ยกระดับเหนือถนนลาดพร้าวในพื้นที่เขตวังทองหลาง กรุงเทพมหานคร
รูปแบบของสถานี
เป็นสถานียกระดับ เป็นชานชาลาด้านข้าง (Station with Side Platform) ขนาดมาตรฐาน ประกอบด้วยชั้นขายบัตรโดยสาร และชานชาลา มีประตูกั้นชานชาลาแบบ Half Height Platform Screen Doors ในส่วนหลังคาชานชาลามีการออกแบบให้ป้องกันฝนสาดและแดดส่อง
ทางเข้า-ออก
ประกอบด้วยทางขึ้น-ลงปกติ ได้แก่
ปาล์มขนนก
ปาล์มขนนก หรือ ปาล์มตีนช้าง (Canary Island Date Palm; ) มีถิ่นกำเนิดที่กานาเรียส ประเทศสเปน เป็นปาล์มใบแหลมเล็ก นิยมปลูกกันในประเทศไทยมานานแล้ว เพราะมีรูปร่างทรวดทรงเหมาะที่จะปลูกประดับไว้ตามมุมห้องหรือข้างโต๊ะทำงานในออฟฟิศ ปาล์มขนนกพืชที่เจริญเติบโตช้า และทนต่อความร่มเย็นภายในห้องหรืออาคารสถานที่ได้เป็นอย่างดี
เบนซิมิดาโซล
เบนซิมิดาโซล(อังกฤษ:Benzimidazole) เป็นสารประกอบอินทรีย์เฮเตอโรไซคลิก(heterocyclic) อะโรมาติก เป็นสารเคมีที่ใช้ทำยากำจัดเชื้อรา (parasiticide)
วอลเลย์บอลชายทีมชาติตูนิเซีย
วอลเลย์บอลชายทีมชาติตูนิเซีย (منتخب تونس لكرة الطائرة) เป็นตัวแทนของประเทศตูนิเซีย ในการแข่งขันวอลเลย์บอลระดับนานาชาติ รวมถึงนัดกระชับมิตร
ชิงแชมป์แอฟริกา
ชนะเลิศ  รองชนะเลิศ   อันดับ 3   อันดับ 4
กีฬาเรือใบในโอลิมปิกฤดูร้อน 2020 – เรือใบ Laser Radial หญิง
การแข่งขันกีฬาเรือใบในโอลิมปิกฤดูร้อน 2020 – เรือใบ Laser Radial หญิง เป็น 1 ใน 10 รายการแข่งขันกีฬาเรือใบในโอลิมปิกฤดูร้อน 2020 ที่กรุงโตเกียว ประเทศญี่ปุ่น กำหนดจัดขึ้นระหว่างวันที่ 25 กรกฎาคม - 1 สิงหาคม พ.ศ. 2564 ที่สนามกีฬาฮอกกี้โอะอิ การแข่งขันรายการเรือใบ Laser Radial หญิงในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 44 คน จาก 44 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 4 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 2008
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
หอประชุมนักบวช
หอประชุมนักบวช (Chapter House) คือสิ่งก่อสร้างหรือห้องที่ติดกับอาสนวิหารหรือโบสถ์หรืออาราม ซึ่งใช้เป็นที่ประชุมของนักบวช
ถ้าหอประชุมนักบวชเป็นส่วนหนึ่งของอารามก็มักจะตั้งอยู่ทางตะวันออกของระเบียงฉันนบถ จะเป็นห้องโล่งใหญ่เพื่อให้พอเพียงกับนักพรตที่จำวัดอยู่ในอารามและมักจะตกแต่งอย่างสวยงาม ถ้าเป็นหอประชุมนักบวชเป็นสถาปัตยกรรมโรมาเนสก์หรือสถาปัตยกรรมกอทิกทางเข้ามักจะเป็น façade เล็กและบนซุ้มโค้งเหนือประตูก็จะมีการตกแต่ง
นักพรตในอารามจะประชุมในหอเพื่ออ่านหนังสือศาสนาที่เป็นบท หรือ “Chapter” ฉะนั้นหอประชุมนักบวชในภาษาอังกฤษจึงเรียกว่า “Chapter House” นอกจากอ่านหนังสือศาสนาแล้วก็ยังใช้เป็นที่ประชุมเรื่องต่าง ๆ ที่เกี่ยวกับกิจการของอาราม การประชุมมักทำกันตอนเช้าหลังจากพิธีมิสซา นักพรตจะนั่งเรียงติดผนังตามลำดับความสำคัญ เมื่อประชุมเสร็จก็จะสารภาพบาปต่อหน้าที่ประชุม หรือกล่าวประณามผู้ที่ทำผิดโดยไม่กล่าวนาม
ระเบียงฉันนบถด้านที่จะสร้างหอประชุมนักบวชจะเป็นด้านที่สร้างก่อนและจะสร้างไม่นานหลังจากที่สร้างโครงสร้างของโบสถ์
ถ้าเป็นหอประชุมนักบวชของมหาวิหาร เคลอจีของมหาวิหารก็จะประชุมกันที่นี่ถ้าเป็นหอประชุมนักบวชของโบสถ์ ดีน Prebendries และนักพรตก็จะประชุมกันที่นี่
คูโรอิชิ
คูโรอิชิ (黒石市 (Kuroishi-shi)) เป็นนครในจังหวัดอาโอโมริ ประเทศญี่ปุ่น นครนี้มีประชากรประมาณ 32,900 คนใน 13818 ครัวเรือน และมีความหนาแน่นประชากรที่ 150 คนต่อตารางกิโลเมตร พื้นที่นครทั้งหมดคือ 217.05 sqkm
ภูมิศาสตร์
คูโรอิชิตั้งอยู่กึ่งกลางค่อนไปกลางตะวันตกของจังหวัดอาโอโมริ ทางตะวันออกติดกับเทือกเขาฮักโกดะ ชายแดนบางส่วนของนครติดกับอุทยานธรรมชาติประจำจังหวัดคูโรอิชิ อนเซ็นเกียว
ภูมิอากาศ
นครนี้มีสภาพอากาศชื้นโดยมีฤดูร้อนที่สั้นและมีฤดูหนาวที่ยาวนานและมีหิมะตกหนัก (การแบ่งเขตภูมิอากาศแบบเคิพเพิน Cfa) อุณหภูมิเฉลี่ยทั้งปีในคูโรอิชิคือ 9.6 องศาเซลเซียส ปริมาณน้ำฝนโดยเฉลี่ยรายปีคือ 1343 มิลลิเมตร โดยเดือนกันยายนเป็นเดือนที่มีฝนตกมากที่สุด อุณหภูมิเฉลี่ยสูงสุดในเดือนสิงหาคมอยู่ที่ประมาณ 23.3 องศาเซลเซียส และต่ำสุดในเดือนมกราคมอยู่ที่ประมาณ -2.9 องศาเซลเซียส
ประชากร
จากข้อมูลสำมะโนญี่ปุ่น ประชากรในคูโรอิชิยังคงที่มาเป็นเวลา 40 ปี
รถไฟ
บริษัทรถไฟโคนัน - สายโคนัน
จุดจอมดิน
ในทางดาราศาสตร์ จุดจอมดิน (nadir, ﻧـدﻳﺭ, nadeer; نظير, nathir) คือจุดที่อยู่ตรงข้ามกับจุดจอมฟ้า ซึ่งอยู่ในทิศทางลงตั้งฉากกับพื้นโลก มีค่ามุมเงย เป็น -90 องศา ในระบบพิกัดขอบฟ้า
อัลบั้มเพลงประกอบละครเวทีเอเอฟเดอะมิวสิเคิล ตอน เงิน เงิน เงิน
'' เพลงประกอบละครเวทีเอเอฟเดอะมิวสิเคิล ตอน เงิน เงิน เงิน เป็น อัลบั้มรวมเพลงเพลงลูกกรุงอมตะ จากละครเวที "เอเอฟเดอะมิวสิเคิล ตอน เงิน เงิน เงิน" โดย บริษัท ทรูแฟนเทเชีย จำกัด ได้เรียบเรียงเพลงขึ้นมาใหม่ ซึ่งถ่ายทอดบทเพลงผ่านกลุ่มนักแสดงนำจากละครเวที นำโดยศิลปินจาก ทรู อะคาเดมี่ แฟนเทเชีย ซีซั่นที่ 2 ได้แก่ บอย, พัดชา , อ๊อฟ , เปรี้ยว , ว่าน และ ทรู อะคาเดมี่ แฟนเทเชีย ซีซั่นที่ 3 ได้แก่  ตุ้ย , มิ้น , ซาร่า  ออกวางจำหน่ายทั่วประเทศ เมื่อวันที่ 27 กุมภาพันธ์ พ.ศ. 2550
วรานิษฐ์ จิราโรจน์เจริญ
วรานิษฐ์ จิราโรจน์เจริญ (ชื่อเดิม: พรรณวรินทร์ ศรีสวัสดิ์) ชื่อเล่น บีม เป็นนักแสดง นางแบบชาวไทย เข้าสู่วงการด้วยการถ่ายมิวสิควีดีโอ และเล่นโฆษณา
ประวัติ
ผลงานชิ้นแรกของเธอถ่ายมิวสิควีดีโอของ ทาทา ยัง เพลง "ขอได้ไหม" ต่อด้วยโฆษณาหลายๆชิ้น แต่เธอเป็นที่รู้จักกันในการถ่ายแบบชุดว่ายน้ำ
งานบันเทิง
พรรณวรินทร์ ศรีสวัสดิ์ เข้าวงการจากการถ่ายมิวสิควีดีโอของ ทาทา ยัง ขณะที่มีอายุเพียง 15 ปี มีงานด้านละครโทรทัศน์ อาทิเช่น ละครเรื่อง ฉันไม่รอวันนั้น แสดงคู่กับ กรุณพล เทียนสุวรรณ ทางสถานีวิทยุโทรทัศน์ไทยทีวีสีช่อง 3 ต่อด้วยซิตคอมเรื่อง โคกคูนตระกูลไข่ แสดงคู่กับ พิพัฒน์ วิทยาปัญญานนท์ ทางสถานีวิทยุโทรทัศน์ไทยทีวีสีช่อง 3 และละครเรื่อง ผีเพื่อนรัก แสดงคู่กับ นันทศัย พิศลยบุตร ทางช่องไอทีวี ด้านภาพยนตร์มีผลงานสร้างชื่อคือภาพยนตร์เรื่อง 7 ประจัญบาน แสดงเป็น แสงดาว จนทำให้มีผลงานรายการโทรทัศน์ รวมถึงถ่ายแบบนิตยสารภาพนิ่ง ถ่ายงานโฆษณาตามมาอีกมากมาย
นมสวรรค์
นมสวรรค์ หรือ พนมสวรรค์ (Pagoda flower; ) เป็นไม้ล้มลุก มีพุ่มขนาดกลาง สูงประมาณ 1 เมตร พบขึ้นในที่มีน้ำท่วมขังหรือริมน้ำ ลำต้นอยู่ใต้ดิน เป็นเหง้าเลื้อยในแนวขนานกับพื้น ใบเดี่ยวเรียงสลับ กว้าง 1-2 ซม. ยาว 80-110 ซม. ผิวใบเรียบเป็นมัน ใบโตกลมคล้ายนางแย้ม ดอกช่อ เป็นช่อสีแดงหรือสีเหลือง เป็นชั้นคล้ายฉัตร แทงออกจากเหง้า สีเขียวรูปทรงกระบอก ยาว 3-5 ซม. ประกอบด้วยดอกย่อยเรียงตัวอัดแน่น ออกดอกตลอดปี
มหาวิทยาลัยลุนด์
มหาวิทยาลัยลุนด์ (Lunds universitet) เป็นหนึ่งในมหาวิทยาลัยเก่าแก่ที่มีชื่อเสียงของยุโรป    เป็นสถาบันเกี่ยวกับการศึกษาและวิจัยที่ใหญ่ที่สุดในสแกนดิเนเวีย  และมักจะถูกจัดอันดับอยู่ในมหาวิทยาลัยดีเด่น 100 ลำดับแรกของโลกเสมอ    มหาวิทยาลัยตั้งอยู่ที่เมืองลุนด์ มณฑลสแกนเนีย ทางตอนใต้ของประเทศสวีเดน การก่อตั้งมหาวิทยาลัยย้อนกลับไปในยุโรปสมัยกลาง ปีคริสต์ศักราช 1425 ได้ก่อตั้งมหาวิทยาลัยที่เมืองลุนด์เป็นแห่งแรก และถือว่าเป็นสถาบันการศีกษาระดับมหาวิทยาลัยแห่งแรกในแถบสแกนดิเนเวีย หลังจากนั้น 52 ปีต่อมา ได้มีการสร้างมหาวิทยาลัยอีก 2 แห่ง คือมหาวิทยาลัยอุปซอลา ที่เมืองอุปซอลา ประเทศสวีเดน ในปี ค.ศ.1477  และมหาวิทยาลัยโคเปนเฮเกน ประเทศเดนมาร์กในปี ค.ศ.1479
มหาวิทยาลัยลุนด์ เปิดสอนใน 8 คณะ และมีอีก 2 วิทยาเขตย่อยในเมืองมัลเมอร์ และ เฮลซิงบอร์ย มีจำนวนนักศึกษาทั้งหมด 47,266 คน (ปี 2011) มีหลักสูตรทั้งหมด 274 หลักสูตร มหาวิทยาลัยลุนด์เป็นสมาชิกสหพันธ์มหาวิทยาลัยวิจัยชั้นนำ 21 แห่งของยุโรป
ที่ตั้งของมหาวิทยาลัย
มหาวิทยาลัยลุนด์ มีลักษณะเป็นเมืองมหาวิทยาลัย ตั้งอยู่ที่เมืองลุนด์ ห่างจากเมืองมัลเมอ ซึ่งเป็นเมืองท่าขนาดใหญ่ของประเทศสวีเดน 15 กม. ห่างจากกรุงโคเปนเฮเกน 50 กม. มีอาคารของมหาวิทยาลัยกระจัดกระจายอยู่ทั่วไปในเมืองลุนด์ ครอบคลุมพื้นที่กว่า 1 ตร.กม. มีสวนสาธารณะกลางเมืองชื่อ ลุนดาร์โกร์ด รอบๆสวนสาธารณะเป็นที่ตั้งของพิพิธภัณฑ์ประวัติศาสตร์ และอาคารที่ทำการมหาวิทยาลัย อาคารหอสมุด และศูนย์การแพทย์ขนาดใหญ่ของมหาวิทยาลัย
มหาวิทยาลัยลุนด์ มีวิทยาเขตขนาดเล็กตั้งอยู่ในเมืองมัลเมอร์ ซึ่งเป็นที่ตั้งของวิทยาลัยดนตรี วิทยาลัยศิลปะ และวิทยาลัยการละคร ของคณะศิลปกรรมศาสตร์ นอกจากนี้ยังมีที่ตั้งอยู่ที่เมือง เฮลล์ซิงบอร์ย ซึ่งห่างออกไป 50 กม. มีนักศีกษาอยู่ที่วิทยาเขต เฮลล์ซิงบอร์ยกว่า 3000 คน เป็นที่ตั้งของภาควิชาการบริการการจัดการ และภาควิชาการสื่อสาร
หอสมุด
หอสมุดมหาวิทยาลัยลุนด์ ก่อตั้งเมื่อปี 1666 พร้อมกับการสถาปณามหาวิทยาลัย เป็นหนึ่งในหอสมุดที่ใหญ่และเก่าแก่ที่สุดของประเทศสวีเดน ตั้งแต่ปี ค.ศ. 1698 สิ่งพิมพ์ในประเทศอย่างน้อยที่สุด 1 ฉบับจะต้องถูกส่งมาที่หอสมุดของมหาวิทยาลัย หอสมุดของมหาวิทยาลัยมีชั้นเก็บหนังสือรวมกันแล้วยาวประมาณ 170,000 เมตร (ปี 2006) มีหนังสือที่ถูกยืมออกในแต่ละปีราว 620,000 เล่ม มีเจ้าหน้าที่ และบรรณารักษ์ ทำงานเต็มเวลากว่า 200 คน มีสาขาของห้องสมุด 33 สาขา และมีห้องอ่านหนังสือกว่า 2600 ห้อง
ศูนย์การแพทย์
การเรียนการสอนในกลุ่มสาขาวิชาวิทยาศาสคร์สุขภาพของมหาวิทยาลัย มีโรงพยาบาล Skåne University Hospital เป็นศูนย์การแพทย์ การเรียนการสอน ศูนย์วิจัย และห้องปฏิบัติการทางการแพทย์เฉพาะทาง
Touch
Touch อาจหมายถึง
มหาวิทยาลัยลุนด์
คณะที่เปิดสอน
มหาวิทยาลัยลุนด์ เปิดสอนใน 9 คณะ คือ
ศูนย์วิจัยของมหาวิทยาลัย
มหาวิทยาลัยลุนด์มีศูนย์วิจัยมากกว่า 20 แห่ง ยกตัวอย่างเช่น
การศึกษา
มหาวิทยาลัยมีนักศึกษาตามหลักสูตร 27,700 คนใน 240 หลักสูตร หลักสูตรปริญญาโทนานาชาติ 85 หลักสูตร ประมาณ 500 รายวิชาเปิดสอนเป็นภาษาอังกฤษ ซึ่งเป็นข้อดีสำหรับนักศึกษาแลกเปลี่ยนจากต่างชาติ หลายหลักสูตรเปิดสอนสำหรับนักศึกษาต่างชาติ หลักสูตรที่ได้รับความสนใจมากที่สุดคือ ปริญญาโทในหลักสูตรการตลาดระหว่างประเทศ ซึ่งมีผู้ยื่นใบสมัครเข้าศึกษามากกว่า 1000 คนต่อปี
งานวิจัย
มหาวิทยาลัยลุนด์ มีชื่อเสียงว่าเป็นมหาวิทยาลัยวิจัยที่ใหญ่ที่สุดในสแกนดิเนเวีย ซึ่งวัดในหมู่มหาวิทยาลัยชั้นนำของยุโรปเกี่ยวกับการได้รับการตีพิมพ์ของงานวิจัยในวารสารวิทยาศาสตร์
การจัดอันดับมหาวิทยาลัย
มหาวิทยาลัยลุนด์ มักจะได้รับการจัดอันดับอยู่ในลำดับต้นๆ ในประเทศสวีเดน รวมถึงในยุโรป และระดับโลก
อีซูซุ อาสก้า
อีซูซุ อาสก้า (Isuzu Aska) เป็นรถยนต์นั่งขนาดกลาง (Mid-Size Car) ที่ผลิตโดยอีซูซุ เริ่มการผลิตในปี พ.ศ. 2526 โดยใช้แพลตฟอร์มร่วมกับซูบารุ เลกาซี และฮอนด้า แอคคอร์ดตามลำดับ ออกมาเพื่อทดแทนอีซูซุ ฟลอเรี่ยน (Isuzu Florian) ที่ยุติการผลิตไปเมื่อปี พ.ศ. 2526 และอาสก้าได้เลิกผลิตและวางจำหน่ายเมื่อปี พ.ศ. 2545 โดยไม่มีรถรุ่นใหม่เข้ามาทดแทน เนื่องจากอีซูซุเลิกทำตลาดรถยนต์นั่งอย่างถาวรแล้ว โดยเลิกผลิตรถยนต์นั่งด้วยตนเองตั้งแต่ปี พ.ศ. 2535 เนื่องจากการขาดทุนสะสมต่อเนื่อง และหลังจากนั้นก็มีการพึ่งพาฮอนด้าให้ผลิตรถยนต์นั่งขายมาโดยตลอด และอีซูซุก็ได้ส่งรถเอนกประสงค์และรถกระบะไปให้ฮอนด้าขายเช่นเดียวกัน จนในปัจจุบัน ความร่วมมือระหว่างอีซูซุกับฮอนด้าได้สิ้นสุดลงแล้ว
รุ่นที่ 1 (พ.ศ. 2526-2532)
อีซูซุ อาสก้า รุ่นที่ 1 เริ่มผลิตเมื่อปี พ.ศ. 2526 ใช้แพลตฟอร์มร่วมกับ GM (แบบ J-Car) มีตัวถังแบบเดียวคือซีดาน 4 ประตูเท่านั้น (เนื่องจากรุ่นเก่าฟลอเรี่ยน เคยทำตัวถังสเตชันวากอนออกมาแล้วขายไม่ดี) ใช้ระบบขับเคลื่อนล้อหน้า มีเครื่องยนต์เบนซิน 1.8 และ 2.0 ลิตร และมีรุ่นเทอร์โบในรุ่น 2.0 ลิตรด้วย และเครื่องยนต์ดีเซล 2.0 ลิตร ระบบเกียร์เป็นเกียร์ธรรมดา 4 และ 5 สปีด เกียร์อัตโนมัติ 3 สปีด และเกียร์กึ่งอัตโนมัติ 3 สปีด
ในช่วงแรก อาสก้าวางจำหน่ายโดยใช้ชื่อ อีซูซุ ฟลอเรี่ยน อาสก้า ต่อมาจึงได้เปลี่ยนชื่อให้สั้นลง เป็น อีซูซุ อาสก้า และเป็นอาสก้ารุ่นเดียวที่พัฒนาเอง ร่วมกับเจนเนอรัล มอเตอร์ส
ในประเทศไทย บริษัท ตรีเพชรอีซูซุเซลส์ จำกัด เคยนำอาสก้าเข้ามาจำหน่ายในประเทศไทย เมื่อเดือนมิถุนายนปี พ.ศ. 2527 โดยเปิดตัวที่เซ็นทรัลพลาซา ลาดพร้าว (โรงแรมไฮแอท เซ็นทรัลพลาซา ซึ่งปัจจุบันคือ โรงแรมเซ็นทาราแกรนด์ แอท เซ็นทรัลพลาซา ลาดพร้าว) และในภาพยนตร์โฆษณาของอาสก้าในประเทศไทยก็ถ่ายทำที่เซ็นทรัลพลาซา ลาดพร้าวเช่นกัน แต่เป็นตึกโรงแรม ไม่ใช่ห้าง มี 2 รุ่นคือ LT 1.8 ลิตร และ LX 2.0 ลิตร และปรับโฉม Minorchange เมื่อปี พ.ศ. 2529 ก่อนจะเลิกจำหน่ายในปี พ.ศ. 2531 เนื่องจากการแข่งขันในตลาดรถยนต์นั่งสูงขึ้นเรื่อยๆ การนำเทคโนโลยีใหม่ๆ จากญี่ปุ่นมาจำหน่ายทำให้ต้นทุนสูงขึ้น อีซูซุเองก็ไม่สามารถยืนหยัดในการแข่งขันได้ง่ายๆ โดยรถรุ่นนี้ในสมัยนั้นพอจะขายได้ และมีกลุ่มลูกค้าที่อยากได้อยู่
รุ่นที่ 2 (พ.ศ. 2533-2536)
อีซูซุ อาสก้า รุ่นที่ 2 เริ่มผลิตเมื่อปี พ.ศ. 2533 โดยรุ่นนี้ทางอีซูซุได้สั่งซื้อซูบารุ เลกาซี มาจำหน่ายในยี่ห้อของตัวเอง ใช้ระบบขับเคลื่อนล้อหน้า และระบบขับเคลื่อนสี่ล้อ เนื่องจากผลิตร่วมกับซูบารุ เลกาซี ซึ่งใช้ระบบขับเคลื่อนสี่ล้ออยู่แล้ว มีเครื่องยนต์ 1.8 และ 2.0 ลิตร โดยที่ไม่มีรุ่นเทอร์โบแต่อย่างใด ระบบเกียร์เป็นเกียร์ธรรมดา 5 สปีดและเกียร์อัตโนมัติ 4 สปีด
อย่างไรก็ตาม ในปี พ.ศ. 2534 เป็นปีที่ประเทศญี่ปุ่นประสบปัญหาเศรษฐกิจ ทำให้ยอดขายรถยนต์ต่ำลง อีซูซุที่มีรายได้จากการขายรถยนต์นั่งเพียง 10% และมีส่วนแบ่งการตลาดน้อยมาก อาสก้ารุ่นที่ 2 ก็ไม่ประสบความสำเร็จ ก็เริ่มถอดใจกับตลาดรถยนต์นั่ง จนมีข่าวลือจากสื่อมวลชนด้านอุตสาหกรรมยานยนต์ว่าอีซูซุกำลังตัดสินใจเลิกผลิตรถยนต์นั่ง แล้วในที่สุดอีซูซุก็ทำเช่นนั้นจริงๆ ในเดือนกรกฎาคม ปี พ.ศ. 2535 โดยอีซูซุประกาศถอนตัวจากการแข่งขันในตลาดรถยนต์นั่ง เพื่อไปทุ่มเทให้กับตลาดที่ตนเองถนัดและประสบความสำเร็จคือ ตลาดรถกระบะ รถเอนกประสงค์ รถบรรทุก รถบัส และการผลิตเครื่องยนต์ดีเซลอันเป็นงานที่สร้างกำไรให้พวกเขามากกว่า
นับเป็นการปิดตำนานอีซูซุในฐานะผู้ผลิตรถยนต์นั่งอย่างน่าเสียดาย เพราะในตลาดโลกอีซูซุไม่ประสบความสำเร็จเท่าที่ควร จนไม่คุ้มทุนที่จะพัฒนารถยนต์นั่งส่วนบุคคลอีกต่อไป
รุ่นที่ 3 (พ.ศ. 2537-2540)
อีซูซุ อาสก้า รุ่นที่ 3 เริ่มผลิตเมื่อปี พ.ศ. 2537 ใช้ระบบขับเคลื่อนล้อหน้า มีเครื่องยนต์ 2.0 ลิตร ระบบเกียร์เป็นเกียร์ธรรมดา 5 สปีด และเกียร์อัตโนมัติ 4 สปีด ความยาว 4,675 มม. ความกว้าง 1,760 มม. ความสูง 1,410 มม.
อาสก้ารุ่นนี้เป็นอาสก้ารุ่นแรกที่ทางฮอนด้าผลิตให้ เป็น 1 ในโครงการความร่วมมือระหว่างอีซูซุกับฮอนด้า เนื่องจากอีซูซุจำเป็นต้องรักษาฐานลูกค้ารถยนต์นั่งของตนเองไว้อยู่ ในขณะเดียวกันฮอนด้าก็คิดได้แล้วว่าตนเองต้องขยายไลน์รถยนต์ออกจากรถยนต์นั่งได้แล้ว ทั้งตลาด MPV ซึ่งฮอนด้าเปิดตัวฮอนด้า โอดิสซีย์ในปี พ.ศ. 2537 แต่สำหรับตลาด SUV ที่ในยุคนั้นคนนิยมใช้รถ SUV ที่สร้างขึ้นบนพิ้นฐานของรถกระบะ ฮอนด้ากลับไม่มีแผนพัฒนารถกระบะขนาดกลางที่ประเทศไทยนิยม ดังนั้นพวกเขาจึงต้องพัฒนา SUV จากพื้นฐานของรถเก๋งไปก่อน ในระหว่างการพัฒนา อีซูซุตัดสินใจส่งรถ SUV ให้กับฮอนด้าในตลาดญี่ปุ่น และรถกระบะในตลาดไทย ส่วนฮอนด้าก็ส่งรถเก๋งและรถ MPV ให้อีซูซุในตลาดญี่ปุ่นและไทย
รุ่นที่ 4 (พ.ศ. 2541-2545)
อีซูซุ อาสก้า รุ่นที่ 4 เริ่มผลิตเมื่อปี พ.ศ. 2541 ใช้ระบบขับเคลื่อนล้อหน้า เครื่องยนต์ 1.8 และ 2.0 ลิตร ใช้เกียร์ธรรมดา 5 สปีดและเกียร์อัตโนมัติ 4 สปีด ความยาว 4,635 มม. ความกว้าง 1,695 มม. ความสูง 1,420 มม. และเลิกผลิตไปเมื่อปี พ.ศ. 2545 โดยที่ไม่มีรถรุ่นใหม่เข้ามาผลิตและจำหน่ายต่อ ถือเป็นการปิดตำนานรถยนต์นั่งของอีซูซุตั้งแต่บัดนั้น และแน่นอนแล้วว่าอีซูซุจะไม่มีการกลับมาผลิตรถยนต์นั่งจำหน่ายอีกต่อไป คงเหลือแต่การผลิตรถยนต์เพื่อการพาณิชย์และการผลิตเครื่องยนต์ดีเซลเพื่อป้อนผู้ผลิตรายอื่นๆ โดยเฉพาะ GM เท่านั้น
โมโมตาโร
โมโมตาโร เป็นเทพนิยายเรื่องหนึ่งของญี่ปุ่น ซึ่งเป็นที่รู้จักกันดีในหลายๆประเทศทั่วโลก เรื่องราวเกี่ยวกับเด็กชายที่เกิดมาจากลูกท้อ ผู้เปี่ยมไปด้วยความกล้าหาญ ซึ่งภายหลังได้เดินทางทางไปปราบ โอนิ ที่เกาะโอนิงะชิมะ พร้อมกับสัตว์สหายทั้งสามคือ สุนัข ลิง และนก โดยเรื่องราวของเทพนิยายเรื่องนี้ ได้ดำเนินอยู่ในช่วงรัชสมัยเอโดะของญี่ปุ่น
รถไฟเร็วกัวลาลัมเปอร์
รถไฟเร็วกัวลาลัมเปอร์ เป็นระบบรถไฟฟ้าขนาดใหญ่ ซึ่งดำเนินการโดยบริษัท โครงสร้างพื้นฐานแห่งชาติ จำกัด (Syarikat Prasarana Negara Berhad) และแรพิดเคแอล (RapidKL) ให้บริการในเขตกัวลาลัมเปอร์ ประเทศมาเลเซีย ประกอบด้วยเส้นทางรถไฟฟ้ารางเบาซึ่งได้แก่สายอัมปังและสายเกอลานาจายา กับเส้นทางเคแอลโมโนเรล นอกจากนี้ยังมีเส้นทางรถไฟชานเมือง ดำเนินการโดยบริษัท ทางรถไฟมลายู จำกัด (Keretapi Tanah Melayu Berhad) และรถไฟฟ้าเชื่อมท่าอากาศยานกัวลาลัมเปอร์ เส้นทางมีจำนวน 60 สถานี 64.6 กิโลเมตร รางมาตรฐาน ความถี่ระหว่าง 3-23 นาที
อาแมรีกู ตูมัช
พลเรือตรี อาแมรีกู ดึ เดวช์ รูดรีกึช ตูมัช (Américo de Deus Rodrigues Tomás; 19 พฤศจิกายน พ.ศ. 2437 – 18 กันยายน พ.ศ. 2530) เป็นทหารของกองทัพเรือโปรตุเกส และนักการเมืองผู้ดำรงตำแหน่งประธานาธิบดีโปรตุเกสคนที่ 13 ตั้งแต่ 9 สิงหาคม พ.ศ. 2501 ถึง 25 เมษายน พ.ศ. 2517
เกิดอีกทีต้องมีเธอ
เกิดอีกทีต้องมีเธอ (Dark Side Romance) ภาพยนตร์ไทยในปี พ.ศ. 2538 นำแสดงโดย ทัช ณ ตะกั่วทุ่ง, กุลสตรี ศิริพงษ์ปรีดา, โชคชัย เจริญสุข กำกับโดย ปรัชญา ปิ่นแก้ว
เรื่องย่อ
แทน (ทัช ณ ตะกั่วทุ่ง) และ เพียง (กุลสตรี ศิริพงษ์ปรีดา) เสียชีวิตโดยอุบัติเหตุทางรถยนต์ทั้งคู่ขณะเดินทางไปเชียงใหม่ ทำให้ทั้งคู่ต้องเปลี่ยนจุดมุ่งหมายการเดินทางเสียใหม่ โดยภายใน 7 วัน ต้องไปถึงประตูแห่งการเกิดใหม่ให้ได้ ซึ่งต้องฝ่าฝันอุปสรรรคนานัปการจากวิญญาณร้ายต่าง ๆ ในโลกแห่งความตาย เพราะวิญญาณร้ายตามดูดพลังชีวิตของเพียงไป มีแต่แทนเท่านั้นที่จะปกป้องเธอได้
เบื้องหลัง
เกิดอีกทีต้องมีเธอ นับเป็นภาพยนตร์อีกเรื่องหนึ่งของบริษัท อาร์.เอส.ฟิล์ม ที่ออกฉายในปี พ.ศ. 2538 ตามหลัง โลกทั้งใบให้นายคนเดียว ภาพยนตร์อีกเรื่องของบริษัท อาร์.เอส.ที่ประสบความสำเร็จอย่างมากทั้งรายได้และเสียงวิจารณ์ก่อนหน้านั้น
เป็นภาพยนตร์ในแนวรักโรแมนติคแฟนตาซี เป็นผลงานการกำกับเรื่องที่ 2 ของ ปรัชญา ปิ่นแก้ว ซึ่งในปี พ.ศ. 2535 เคยมีผลงานการกำกับเรื่องแรกในชีวิตมาแล้วจาก รองต๊ะแล่บแปล๊บ ของอาร์.เอส.เช่นกัน และก็เป็นผลงานการแสดงภาพยนตร์เรื่องที่ 2 ในชีวิตของ ทัช ณ ตะกั่วทุ่ง และได้ประกบคู่กับนักแสดงหญิงนางเอกของเรื่อง นิ้ง กุลสตรี ศิริพงษ์ปรีดา ซึ่งเคยผ่านการแสดงร่วมกันมาแล้วในละครโทรทัศน์เรื่อง ภูตพิศวาส ก่อนหน้านั้นไม่นานทางช่อง 7 ขณะนั้นมีข่าวว่าทั้งคู่ได้คบหาดูใจกันอยู่ด้วย  ซึ่งในเรื่องนี้ นิ้ง กุลสตรี ต้องร้องเพลงประกอบด้วย
คิงออฟเดอะเมาน์เทนแมตช์
คิงออฟเดอะเมาน์เทน แมทช์ เป็นแมทช์การปล้ำของมวยปล้ำอาชีพเฉพาะของโทเทิลนอนสต็อปแอคเชินเรสต์ลิง (TNA) ประกอบด้วย 5 คู่สำหรับการปล้ำในการชิงแชมป์TNA World Heavyweight Championship หรือTNA X Division Championship ตั้งแต่ศึกสแลมไมเวอร์เซรี่ 2009
MC5
เอ็มซีไฟฟ์ (MC5) วงดนตรีโปรโตพังก์จากมิชิแกน ประเทศอเมริกา ก่อตั้งในปี 1964 ได้รับอิทธิพลจากฮาร์ดร็อก บลูส ร็อก การาจร็อก ไซเคเดลิกร็อก และ ร็อกแอนด์โรล, วงดนตรีแนวเพลงที่มาก่อนพังค์ร็อก ได้พัฒนาดนตรีโปรโตพังก์ตลอดทศวรรษ 1960 และ 1970
แปซิฟิกแอร์ไลน์
แปซิฟิกแอร์ไลน์ เป็นสายการบินต้นทุนต่ำสัญชาติเวียดนาม มีสำนักงานใหญ่อยู่ที่นครโฮจิมินห์ ประเทศเวียดนาม และมีฐานการบินหลักที่ท่าอากาศยานนานาชาติเตินเซินเญิ้ต ให้บริการเที่ยวบินภายในและระหว่างประเทศ
ช่วงแรก
แปซิฟิกแอร์ไลน์ได้ถูกก่อตั้งขึ้นในเดือนธันวาคม ค.ศ. 1990 และเริ่มดำเนินการในเดือนเมษายน ค.ศ. 1991 ด้วยทุนจดทะเบียนเริ่มต้น 2.47 ล้านเหรียญสหรัฐ สายการบินเริ่มดำเนินการเที่ยวบินขนส่งสินค้าแบบเช่าเหมาลำไปยังประเทศไทย ปากีสถาน และฝรั่งเศส โดยร่วมมือกับเอโอเอ็มเฟรนชแอร์ไลน์  ในปี 1993 ก่อนการยกเลิกการคว่ำบาตรของสหรัฐต่อเวียดนาม สายการบินได้ลงนามในข้อตกลงกับการฝึกอบรมบุคลากรกับยูไนเต็ดแอร์ไลน์และมีข้อกำหนดสำหรับความร่วมมือด้านบริการระหว่างสหรัฐและเวียดนาม
ในปี 1994 สำนักงานการบินพลเรือนแห่งเวียดนาม (CAAV) ได้เสนอแผนต่อรัฐบาลเกี่ยวกับการซื้อขายหุ้นส่วนน้อยกับเวียดนามแอร์เซอร์วิสคอมปานีและแปซิฟิกแอร์ไลน์ที่เป็นไปได้แก่นักลงทุน ด้วยการยกเลิกการคว่ำบาตรของสหรัฐฯ ประเทศกำลังมองหาเงินทุนสำหรับการจัดหาเครื่องบิน แต่แผนดังกล่าวไม่ได้เกิดขึ้น อย่างไรก็ตาม ในปี 1996 แปซิฟิกแอร์ไลน์ได้รวมเข้ากับบริษัทที่ให้บริการทางอากาศหลายแห่ง รวมทั้งเวียดนามแอร์ไลน์ เพื่อก่อตั้งบริษัทเวียดนามแอร์ไลน์
ในเดือนมกราคม ค.ศ. 2005 กระทรวงการคลังเวียดนามได้ประกาศแผนการขายหุ้นทั้งหมดเพื่อเพิ่มทุนที่มีอยู่ 20 เท่า ผู้ลงทุนรายหนึ่งคือ Temasek Holdings ซึ่งต้องการอัดฉีดเงิน 50 ล้านดอลลาร์สหรัฐเพื่อฟื้นฟูธุรกิจ ซึ่งอาจมี ได้เปิดเที่ยวบินโดยสารไปยังประเทศญี่ปุ่น เกาหลีใต้ มาเลเซีย สิงคโปร์ และไทย การเจรจากับหลายฝ่ายล้มเหลว จนกระทั่งเดือนมกราคม 2550 เมื่อมีข่าวลือแพร่สะพัดเกี่ยวกับนักลงทุนรายอื่น
เจ็ทสตาร์แปซิฟิก
สายการบินประจำชาติออสเตรเลียอย่างควอนตัสกำลังเจรจากับ State Capital Investment Corporation (SCIC) ซึ่งขณะนั้นบริหารสัดส่วนการถือหุ้นของรัฐบาลในแปซิฟิกแอร์ไลน์เกี่ยวกับการลงทุนที่ในสายการบิน สามเดือนต่อมา ควอนตัสตกลงที่จะถือหุ้นส่วนน้อยในแปซิฟิกซึ่งเป็นส่วนหนึ่งของแผนการขยายการดำเนินงานต้นทุนต่ำผ่านเจ็ทสตาร์ในเอเชียตะวันออกเฉียงใต้ ข้อตกลงดังกล่าวได้ข้อสรุปในเดือนกรกฎาคมเมื่อควอนตัสเข้าซื้อหุ้น 18% เป็นเงิน 30 ล้านดอลลาร์สหรัฐ โดยมีข้อกำหนดเพื่อเพิ่มสัดส่วนการถือหุ้นเป็น 30% ในท้ายที่สุด SCIC ถือหุ้นใหญ่ในส่วนที่เหลือ ข้อตกลงดังกล่าวจะเห็นสายการบิน ปรับโครงสร้างเป็นสายการบินต้นทุนต่ำ และเปิดเที่ยวบินไปยังประเทศโดยรอบด้วยฝูงบินแอร์บัส เอ320 จำนวน 30 ลำภายในปี 2013 เปลี่ยนชื่อเป็นเจ็ทสตาร์แปซิฟิกแอร์ไลน์ (Japan Pacific Airlines; JPA หรือ Jetstar Pacific) ในเดือนพฤษภาคม ค.ศ. 2008
เจ็ทสตาร์แปซิฟิคเริ่มดำเนินการตามแผนการปรับปรุงฝูงบินในปี 2009 โดยมีการเปลี่ยนเครื่องบินโบอิง 737-400 หลายลำด้วยเครื่องบินแอร์บัส เอ320 ที่เช่ามา ซึ่งทำกำไรครั้งแรก (1.1 ล้านเหรียญสหรัฐ) ในเดือนกรกฎาคมปีนั้นหลังจากขาดทุนมานาน สายการบินขยายส่วนแบ่งการตลาดในประเทศด้วยการขนส่งผู้โดยสารมากกว่า 1.5 ล้านคนในช่วงครึ่งแรกของปี 2009 แม้จะมีการพัฒนาเหล่านี้ สายการบินประสบปัญหาด้านการสร้างองค์กรเมื่อ CAAV มีคำสั่งให้เปลี่ยนแบรนด์และโลโก้ของเจ็ทสตาร์ด้วยอัตลักษณ์ใหม่ CAAV โดยอ้างถึงโอกาสที่ผู้บริโภคอาจเกิดความสับสนกับเจ็ตสตาร์แอร์เวย์และสายการบินต่างประเทศ ที่อาจมีการใช้ประโยชน์จากตราสินค้าของเจ็ทสตาร์แปซิฟิกเพื่อโฆษณาผลิตภัณฑ์ ต่อมาในปีนั้น ซีอีโอ Luong Hoai Nam ลาออกจากสายการบินอย่างกะทันหันโดยให้บริการมาตั้งแต่ปี 2004
ปัญหาด้านเงินทุนยังคงมีอยู่จนถึงปี 2011 นอกเหนือจากความผันผวนของราคาน้ำมัน บวกกับอัตราค่าโดยสารสูงสุดที่รัฐบาลอนุมัติแล้ว JPA ยังต้องจัดการเรื่องค่าเช่าและค่าบำรุงรักษาเครื่องบินของตนด้วย เมื่อวันที่ 16 มกราคม ค.ศ. 2012 รัฐบาลเวียดนามได้ยืนยันข้อกล่าวหาของ Saigon Tiep Thi โดยคำสั่งโอนหุ้น SCIC ให้กับเวียดนามแอร์ไลน์ ซึ่งเกิดขึ้นในเดือนกุมภาพันธ์ การโอนย้ายครั้งนี้ทำให้สายการบินเวียดนามมีแผนที่จะพัฒนา LCC ของตนเองภายในปี 2014
กลับสู่แปซิฟิกแอร์ไลน์
ในเดือนมิถุนายน ค.ศ. 2020 เวียดนามแอร์ไลน์ประกาศว่าจะเข้าครอบครองหุ้นทั้งหมดของควอนตัสกรุ๊ปและเพิ่มความเป็นเจ้าของในเจ็ทสตาร์แปซิฟิกเป็น 98% ส่งผลให้สายการบินจะไม่ดำเนินการภายใต้แบรนด์เจ็ตสตาร์อีกต่อไป แต่จะกลับไปใช้ชื่อเดิมคือแปซิฟิกแอร์ไลน์ระบบจำหน่ายตั๋วจะถูกย้ายจากระบบของควอนตัสที่ใช้โดยเจ็ตสตาร์ไปยังระบบ Saber ที่ใช้โดยเวียดนามแอร์ไลน์
ปัญหาด้านการเงินและการปรับโครงสร้างองค์กร
ประมาณหนึ่งปีหลังจากการถอนตัวของควอนตัส ในเดือนมิถุนายน ค.ศ. 2021 เวียดนามแอร์ไลน์ได้ประกาศว่าผลกระทบของโควิด-19 ส่งผลให้สถานะทางการเงินของสายการบินแปซิฟิกแอร์ไลน์ "ร้ายแรงมาก" ซึ่งมีความเป็นไปได้ที่จะล้มละลายและยุติการดำเนินงานโดยสายการบินกำลังมองหานักลงทุนเพื่อปรับโครงสร้างแปซิฟิกแอร์ไลน์ อย่างไรก็ตาม มีการเปิดเผยว่ากระบวนการคัดเลือกนักลงทุนต้องเผชิญกับอุปสรรคทางกฎหมายและอุปสรรคอื่นๆ มากมาย เนื่องจากสายการบิน (ทั้งเวียดนามแอร์ไลน์และแปซิฟิกแอร์ไลน์) เป็นรัฐวิสาหกิจ เป็นการยอมรับสถานการณ์สายการบินแปซิฟิก "เสี่ยง" หากไม่บรรลุข้อตกลง
ข้อตกลงการบินร่วม
ณ เดือนกุมภาพันธ์ ค.ศ. 2023 แปซิฟิกแอร์เวย์ได้มีข้อตกลงร่วมกันกับสายการบินดังต่อไปนี้:
ฝูงบินปัจจุบัน
ณ เดือนกุมภาพันธ์ ค.ศ. 2023 แปซิฟิกแอร์ไลน์มีเครื่องบินประจำการฝูงบินทั้งหมดดังนี้: ณ เดือนกุมภาพันธ์ ค.ศ. 2023 ฝูงบินของแปซิฟิกแอร์ไลน์มีอายุเฉลี่ย 8.5 ปี
ฝูงบินในอดีต
แปซิฟิกแอร์ไลน์เคยให้บริการเครื่องบินดังต่อไปนี้:
เอสแฟนด์ (ประเทศอิหร่าน)
เอสแฟนด์ อาจหมายถึง:
โป๊งเหน่ง เชิญยิ้ม
วลัชณัฏฐ์ ก้องภพตารีย์ หรือ พงษ์ศักดิ์ โสภักดี (ชื่อเดิม: สมศักดิ์ อยู่พ่วง) เป็นที่รู้จักกันในชื่อ โป๊งเหน่ง เชิญยิ้ม (19 กรกฎาคม พ.ศ. 2506 – 10 กรกฎาคม พ.ศ. 2565) เกิดที่อำเภอพนมทวน จังหวัดกาญจนบุรี นักแสดงตลกชายและอดีตนักแสดงลิเกชาวไทยชื่อดัง ที่มีเอกลักษณ์เป็นที่จดจำได้ คือ หัวโล้น พูดน้ำเสียงรุนแรง มักจะได้แสดงบทเป็นตัวร้ายในวงการตลก ขึ้นชื่อเป็นคนที่รักภรรยามากอีกด้วย เขายังเป็นน้องชายต่างมารดาของ สมศักดิ์ ภักดี อดีตลิเกเงินล้านอีกด้วย
ประวัติ
โป๊งเหน่งมีชื่อเล่นว่า ศักดิ์ มีมารดาชื่อว่า นางณัฐกนก วันเพ็ญ (ชื่อเล่น:อ้อย) และบิดามีอาชีพลิเก โป๊งเหน่งกล่าวว่ามารดาของเขานั้นได้เจอกันกับบิดาขณะที่กำลังทำการแสดงและมารดาของเขาเป็นแม่ยกชอบกับบิดาจนเกิดการได้เสียกัน แต่ภายหลังบิดาได้ย้ายวิก ในเวลาต่อมามารดาได้คลอดศักดิ์ แต่เพราะเธอไม่ทราบว่าบิดาชื่ออะไรเป็นใครหรือมาจากไหนทำให้ไม่ทราบนามสกุลของบิดา ซึ่งในสมัยก่อนเวลาจะมีการแจ้งเกิดต้องไปที่บ้านของกำนันทำให้มารดาต้องให้คนข้างบ้านที่มีนามสกุลว่า อยู่พ่วง เป็นคนช่วยเซ็นรับรองบุตรให้แทน
ศักดิ์ได้เข้าเรียนที่โรงเรียนศึกษาสงเคราะห์พนมทวนจนจบประถมศึกษาปีที่ 7 (บางแห่งกล่าวว่าจบมัธยมปีที่สาม)และเขาได้รอมารดาให้มารับและไปกรุงเทพกับแม่แต่เพราะไม่ชอบอยู่กับบิดาบุญธรรมเลยไปที่ห้วยขวางที่นั้นเข้าได้เจอกับบิดาผู้บังเกิดเกล้าอีกครั้งทำให้เขาใช้ชีวิตอยู่กับลิเกกับบิดามาตลอด
ศักดิ์อยู่กับวงการลิเกอยู่นานพอสมควรก็ได้เข้าสู่วงการตลกจากการที่บิดาเป็นเพื่อนกับ อุดม ชวนชื่น และ จิ้ม ชวนชื่น ก็ได้ชักชวนเขามาอยู่ในคณะชวนชื่น โดยใช้ชื่อว่า ศักดิ์ ชวนชื่น และได้อยู่กับชวนชื่นนานถึง 11 ปี ก่อนที่ภายหลังสมาชิกในคณะบางคนได้ย้ายไปคณะของ แป๋ว บ้านโป่ง ทั้งศักดิ์, หลุยส์ , ช้าง , เอนก , อุทิศ และเปี๊ยก อยุธยา และอยู่กับคณะแป๋ว บ้านโป่ง อยู่นานประมาณ 2 ปีและย้ายไปคณะ เพชร ดาราฉาย และคณะเต่า เชิญยิ้ม และ หนู คลองเตย แต่ไม่นานก็ออกจากคณะเพราะหนูไปโกนศีรษะของเจ้าตัวโดยที่ไม่ได้บอกกล่าว
ภายหลังศักดิ์ได้เจอกับ นุ้ย เชิญยิ้ม เลยชักชวนให้มาอยู่กับคณะ ถั่วแระ/ชูศรี เชิญยิ้ม ช่วงแรกๆ เขาอยู่ในฐานะคนขับรถของคณะและใช้ชื่อว่า ศุภโชค เชิญยิ้ม ก่อนจะเปลี่ยนชื่อเป็น ข้าวฟ่าง เชิญยิ้ม และมาเป็น โป๊งเหน่ง เชิญยิ้ม เพราะมาจากรูปร่างศีรษะของเขาดูเหมือนขนมโป๊งเหน่ง
ช่วงเวลาที่โป๊งเหน่งอยู่ที่ คณะถั่วแระ เชิญยิ้ม ทำให้เจ้ามีโอกาสเข้าสู่วงการบันเทิงด้วยการเล่น ก่อนบ่าย คลายเครียด ภายหลังนุ้ยสืบทอดหัวหน้าคณะต่อจากถั่วแระ เจ้าตัวมีโอกาสได้เล่นภาพยนตร์หลายเรื่อง เช่น เดอะโกร๋น ก๊วน กวน ผี, ผีหัวขาด, บอดี้การ์ดหน้าเหลี่ยม, ยายสั่งมาใหญ่, ผู้ชายลั้ลล้า และ ฮาศาสตร์
ชีวิตส่วนตัว
โป๊งเหน่งมีภรรยานามว่า หมู (ชื่อจริง:สมญา) โดยอยู่กันมาตั้งแต่โป๊งเหน่งอายุ 15 ปีในขณะนั้นภรรยาอายุ 17 ปีโดยเธอเป็นแม่ค้าขายขนมโดยมีบุตรด้วยกันหกคนชาย 4 คนหญิง 2 คน เขาเป็นคนที่ขึ้นชื่อว่ารักภรรยามาก โป๊งเหน่งมีบ้านที่ราชบุรีและเลี้ยงฟาร์มวัวเป็นของตัวเองโดยจะรีดนมวัวส่งให้หนองโพ
โป๊งเหน่งเป็นลูกศิษย์ฤาษีเณร ธาตุพุทธคุณที่อยุธยาจนกลายเป็นที่ขึ้นชื่อลือชาว่าถูกหวยหลายงวดแถมยังมีบ้านอยู่อาศรมอีกด้วย
กรณีข่าวฉาวเรื่องมารดา
ในช่วงปลายปี 2555 มีข่าวว่ามีผู้หญิงชรารายหนึ่งอ้างว่าเป็นแม่ของ โป๊งเหน่ง เชิญยิ้ม ซึ่งตกเป็นข่าวตลอดที่ผ่านมา หลังระบุว่าถูกลูกชายและลูกสะใภ้ไม่ให้อยู่ที่บ้าน จนต้องมาอาศัยอยู่ที่ วัดพระยาสุเรนทร์ ย่านคลองสามวา โดยตนยอมรับว่าเธอเป็นมารดาของเจ้าตัวแต่ไม่ยอมไปพบจนโดนกล่าวหาว่าเป็นลูกอกตัญญูบ้าง เห็นภรรยาดีกว่ามารดาบ้างแต่ตนพยายามเข้าไปหาตลอด แต่นางณัฐกนกไม่เคยรับว่าเป็นลูก แต่ภายหลังก็กลับมาอีกครั้งก่อนที่จะเป็นข่าวอีกครั้งในปี 2557 ในเรื่องเดิมก่อนที่จะเคลียร์กันได้
สุขภาพและการเสียชีวิต
วันที่ 10 กรกฎาคม พ.ศ. 2565 โป๊งเหน่ง ได้เสียชีวิต ณ เวลา 22:16 น. เนื่องจากภาวะไตวายและมีอาการแทรกซ้อนจากโรคอื่น ๆ เช่น โรคปอดอักเสบ โรคตับอักเสบ และ โรคเบาหวาน สิริอายุ 58 ปี มีพิธีฌาปนกิจศพเมื่อวันที่ 17 กรกฎาคม พ.ศ. 2565 ณ วัดช้างใหญ่ อำเภอบางไทร จังหวัดพระนครศรีอยุธยา
ยู มย็อง-อู
ยู มย็อง-อู เป็นนักมวยสากลชาวเกาหลีใต้ เกิดเมื่อ 10 มกราคม พ.ศ. 2507 ที่กรุงโซล ประเทศเกาหลีใต้ สถิติการชก 39 ครั้ง ชนะ 38 (น็อค 14) แพ้ 1 นับว่าเป็นแชมป์โลกชาวเอเชียที่ป้องกันแชมป์ได้เป็นอันดับ 2 ของทวีปเอเชีย รองจากเขาทราย แกแล็คซี่ และเป็นแชมป์โลกชาวเกาหลีใต้ที่มีสถิติป้องกันแชมป์สูงสุดด้วย มีฉายาว่า "โซนากิ" (소나기) แปลว่า "สายฝน"
ประวัติ
ยูป้องกันแชมป์โลกได้สำเร็จถึง 17 ครั้งในการครองแชมป์สมัยแรกซึ่งเป็นสถิติโลกในการป้องกันแชมป์ในรุ่น 108 ปอนด์ และทำลายสถิติเดิมของ ชัง ช็อน-กู ที่ทำไว้ 15 ครั้ง และเป็นแชมป์โลกในรุ่น 108 ปอนด์ หนึ่งในห้าคนที่ป้องกันแชมป์โลกมากกว่า 10 ครั้ง โดยนอกจากเขา และชัง ช็อน-กูแล้ว อีกสามคนคือ โยโก กูชิเก็ง ป้องกันได้ 13 ครั้ง ลุยส์ เอสตาบา ป้องกันได้ 11 ครั้ง และสมาน ส.จาตุรงค์ ป้องกันได้ 10 ครั้ง
ยูเริ่มชกมวยสากลอาชีพเมื่อ 3 มีนาคม พ.ศ. 2525 ชนะคะแนน ชเว บย็อง-บูม และในการชกครั้งที่ 8 ของเขาก็สามารถชนะคิม กีชาง ซึ่งต่อมาจะได้เป็นแชมป์ OPBF ได้อย่างพลิกความคาดหมาย และชนะ อันห์ เรกี ที่ต่อมาจะขึ้นชิงแชมป์โลกกับสด จิตรลดา และได้ครองแชมป์ OPBF เมื่อ พ.ศ. 2527 และใน พ.ศ. 2528 ก็ขึ้นชิงแชมป์โลกรุ่นจูเนียร์ฟลายเวท WBA และเป็นฝ่ายชนะคะแนน โจอี โอลิโว ได้ครองแชมป์โลก
ยูขึ้นชกป้องกันตำแหน่งชนะนักมวยชั้นดีหลายคน เช่น ชนะคะแนนโฮเซ เด เฮซุส ซึ่งต่อมาได้เป็นแชมป์โลก WBO ถึง 2 ครั้ง และยังชกป้องกันตำแหน่งชนะน็อคโรโดลโฟ บลังโก ซึ่งต่อมาจะได้เป็นแชมป์โลกของ IBF ด้วย เลโอ กาเมซ อดีตแชมป์โลกรุ่นมินิมัมเวท WBA 2 ครั้ง ยูป้องกันตำแหน่งครั้งที่ 17 ไว้ได้ด้วยการชนะน็อคกาจก้อง แดนภูไท ยก 10
ในวันที่ 12 ธันวาคม พ.ศ. 2534 ยูไปป้องกันแชมป์โลกที่ญี่ปุ่นพบกับอดีตแชมป์โลกรุ่นสตรอเวท WBC ฮิโรกิ อิโอกะ ซึ่งเป็นการชกนอกประเทศครั้งแรกของยู ปรากฏว่ายูเป็นฝ่ายแพ้คะแนนอิโอกะเสียแชมป์โลกไป ยูขอแก้มือกับอิโอกะอีกครั้ง และได้ชกกันเมื่อ 18 พฤศจิกายน พ.ศ. 2535 ที่ ญี่ปุ่นเช่นเดิม ซึ่งคราวนี้ ยูเป็นฝ่ายชนะคะแนน หลังจากยูป้องกันตำแหน่งครั้งสุดท้ายเมื่อ 25 กรกฎาคม พ.ศ. 2536 ชนะยูอิจิ โฮโซโนะ ยูก็ประกาศสละตำแหน่งและแขวนนวมไป
หมู่เกาะแฟโร
หมู่เกาะแฟโร (Føroyar เฟอรยาร แปลว่า "เกาะแห่งแกะ"; Færøerne) เป็นหมู่เกาะในทวีปยุโรป ตั้งอยู่ทางตอนเหนือของมหาสมุทรแอตแลนติก ระหว่างสกอตแลนด์ นอร์เวย์ และไอซ์แลนด์ หมู่เกาะแฟโรเป็นเขตการปกครองตนเองของเดนมาร์ก ตั้งแต่ปี พ.ศ. 2491 โดยมีสถานภาพเหมือนกับกรีนแลนด์ มีอำนาจในการปกครองตนเองทุกด้าน ยกเว้นด้านการต่างประเทศและการทหาร (ไม่มีกองทัพ มีเพียงตำรวจและหน่วยลาดตระเวนชายฝั่งเท่านั้น) แต่อย่างไรก็ตาม หมู่เกาะแฟโรก็มีตัวแทนเป็นของตนเองในคณะมนตรีนอร์ดิก
ภูมิศาสตร์
หมู่เกาะแฟโรเป็นกลุ่มของเกาะ 18 เกาะ ตั้งอยู่นอกชายฝั่งภูมิภาคยุโรปเหนือ ระหว่างทะเลนอร์วีเจียนและมหาสมุทรแอตแลนติกเหนือ ประมาณระยะครึ่งทางจากประเทศไอซ์แลนด์ถึงประเทศนอร์เวย์ มีพิกัดภูมิศาสตร์อยู่ที่ 62 องศาเหนือ กับ 06 องศา 47 ลิปดาตะวันตก มีพื้นที่ 1,399 ตารางกิโลเมตร มีชายฝั่งทะเลยาว 1,117 กิโลเมตร ไม่มีอาณาเขตติดต่อกับประเทศใด ๆ เกาะเดียวของหมู่เกาะแฟโรที่ไม่มีคนอาศัยอยู่คือเกาะ Lítla Dímun
น้ำตกภูฟ้า
น้ำตกภูฟ้า ตั้งอยู่กลางป่าลึกใกล้ชายแดนลาว เป็นน้ำตกที่สูงที่สุดในอุทยานแห่งชาติดอยภูคา ในเขตอำเภอแม่จริม จังหวัดน่าน สูงประมาณ 140 เมตร มีทั้งหมด 12 ชั้น น้ำตกภูฟ้าเป็นน้ำตกขนาดใหญ่อยู่ท่ามกลางป่าดิบเขาอันอุดมสมบูรณ์ และมีน้ำตลอดปี
อิฏฐารมณ์
อิฏฐารมณ์ (อ่านว่า อิดถารม) แปลว่า อารมณ์ที่น่าปรารถนา ตรงข้ามกับ อนิฏฐารมณ์ อารมณ์ที่ไม่น่าปรารถนา
อิฏฐารมณ์ คือสิ่งที่คนปรารถนา ต้องการอยากได้ อยากมี อยากพบเห็น ได้แก่ กามคุณ ๕ คือรูป เสียง กลิ่น รส สัมผัสที่ดี ชวนให้รักให้ชอบใจ และโลกธรรมในส่วนที่ดี ๔ คือ ลาภ ยศ สรรเสริญ สุข
ข้อควรปฏิบัติเกี่ยวกับอิฏฐารมณ์คือเมื่อมีหรือได้รับมาก็ไม่พึงยินดีติดใจหลงใหลจนเผลอสติลืมตัว ลืมข้อเท็จจริงข้างต้นเมื่ออิฏฐารมณ์แปรเปลี่ยนไปจะได้ไม่ทุกข์ ไม่เสียใจมาก
คีย์บอร์ดไฟฟ้า
คีย์บอร์ดไฟฟ้า (Electronic keyboard) หรือ คีย์บอร์ด (Keyboard) เป็นเครื่องดนตรีประเภทลิ่มนิ้ว (Keyboard instrument) มีแป้นกดเสียงโน้ตที่มีรูปร่างคล้ายกับแป้นกดเสียงโน้ตของเปียโน และเป็นเครื่องดนตรีที่ต้องอาศัยพลังงานไฟฟ้าสำหรับระบบการทำงานเสมอ คีย์บอร์ดไฟฟ้าจะสร้างเสียงขึ้นมาทันทีเมื่อแป้นกดเสียงโน้ตของมันถูกกด โดยจะมีการผลิตเสียงผ่านระบบคอมพิวเตอร์ภายในตัวเครื่อง โดยทั่วไปแล้ว คีย์บอร์ดไฟฟ้าจะมีปุ่มตัวเลขเล็กๆ หรือ จานหมุนเล็กๆ สำหรับใช้เปลี่ยนแปลงรูปแบบเสียง เพื่อการร่วมบรรเลงให้กับแนวเพลงที่แตกต่างกันออกไป
รูปแบบเสียงภายในคีย์บอร์ดไฟฟ้านั้น จะมีให้ผู้ใช้ได้เลือก โดยมักจะมีตั้งแต่เสียง เปียโน, ฮาร์ปซิคอร์ด, แคลฟวิคอร์ด, ออร์แกน, กีต้าร์, กีตาร์เบส, ทรัมเป็ต, ทรอมโบน, แซกโซโฟน, หีบเพลงชัก รวมไปถึงเสียงกลุ่มเครื่องสายภายในวงออร์เคสตรา, เสียงกลุ่มเครื่องเป่าภายในวงโยธวาทิต, เสียงสังเคราะห์ชนิดต่างๆจากเครื่องสังเคราะห์เสียง รวมไปถึงเสียงเครื่องเคาะประกอบจังหวะ เช่น คองกา, บองโก, ไทรแองเกิล, แทมบูรีน, มาราคัส, และกลองชุด เป็นต้น
โดยทั่วไปแล้ว คีย์บอร์ดไฟฟ้ามักถูกใช้ร่วมบรรเลงกับดนตรีสากลหลากหลายแนว เช่น ป็อป, ร็อค, แจ๊ส, อาร์แอนด์บีร่วมสมัย, และดนตรีอีเลกโทรนิก เป็นต้น คีย์บอร์ดไฟฟ้ายังได้รับความนิยมมากในช่วงทศวรรษที่ 80 ในการบรรเลงดนตรีแนว นิวเวฟ, โปรเกรสซีฟร็อค, นิวเอจ, แจ๊สฟิวชัน, ยูโรแดนซ์, และซินธ์ป็อป นอกจากดนตรีสมัยใหม่แล้ว คีย์บอร์ดไฟฟ้ายังใช้ร่วมบรรเลงกับดนตรีพื้นบ้านบางแนวได้เช่นกัน เช่น ดนตรีลูกทุ่ง เป็นต้น
วัดประสาทบุญญาวาส
วัดประสาทบุญญาวาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงวชิรพยาบาล เขตดุสิต กรุงเทพมหานคร มีเนื้อที่ 4 ไร่ 3 งาน 70 ตารางวา อาณาเขตของวัดติดกับวังศุโขทัย ปัจจุบันมีเจ้าอาวาสคือ พระมุนีอโนมคุณ
ประวัติ
วัดประสาทบุญญาวาสสร้างเมื่อราว พ.ศ. 2376 ไม่ปรากฏนามผู้สร้าง เดิมชื่อ วัดคลองสามเสน เพราะอยู่ใกล้คลองสามเสน ต่อมาเปลี่ยนชื่อมาเป็น วัดขวิด เพราะมีต้นมะขวิดขนาดใหญ่อยู่ใกล้อุโบสถ และได้เปลี่ยนนามอีกครั้งมาเป็น "วัดประสาทบุญญาวาส" เมื่อราว พ.ศ. 2487
พ.ศ. 2464 ทางวังศุโขทัยและทางวัดได้แลกเปลี่ยนที่ดินด้านหลังวัดซึ่งเป็นของวัด ทำให้ด้านหน้าของวัดขยายเปิดออกไปถึงถนน ต่อมา พ.ศ. 2498 เกิดเพลิงไหม้ครั้งใหญ่ สูญเสียอุโบสถและกุฏิจนเกือบยุบวัด ในเวลานั้นพระครูวิสัยโสภณ (ทิม ธมมฺธโร) เจ้าอาวาสวัดช้างให้ราษฎร์บูรณาราม ได้นิมิตไปว่าหลวงปู่ทวดให้มาช่วยบูรณะวัดนี้ เนื่องจากในสมัยกรุงศรีอยุธยา หลวงปู่ทวดมักมาปักกลดอยู่บริเวณนี้ หลังจากนิมิตนี้ท่านจึงได้นำแม่พิมพ์และส่วนผสมสำหรับสร้างพระพิมพ์หลวงปู่ทวดมามอบให้ จึงเป็นจุดเริ่มต้นของการสร้างวัตถุมงคลหลวงปู่ทวดของวัดประสาทบุญญาวาส ซึ่งสร้างรายได้ให้กับวัดเป็นอย่างมากจนสามารถนำมาสร้างอุโบสถหลังใหม่สำเร็จลงในปี พ.ศ. 2544
อาคารเสนาสนะ
อุโบสถเดิมที่ถูกเพลิงไหม้ไปนั้น กล่าวว่าไม่มีช่อฟ้า ใบระกา หางหงส์ คงเป็นแบบพระราชนิยมพระบาทสมเด็จพระนั่งเกล้าเจ้าอยู่หัว เมื่อก่อสร้างอุโบสถหลังใหม่จึงเปลี่ยนรูปแบบมาเป็นรูปแบบไทยประเพณีตามสมัยนิยม คือ เป็นอาคารทรงโรงมีมุขหน้าหลัง หลังคาซ้อนชั้น ประดับช่อฟ้า ใบระกา หางหงส์ มีการตกแต่งด้วยเทพนมที่มุขหน้าหลัง ประดับลวดลายต่าง ๆ จำนวนมากที่หล่อพิมพ์ทาสีทองติดกระจก ภายนอกอุโบสถมีกำแพงแก้ว มีใบเสมาทาสีทองอยู่ในซุ้มเสมาสีขาว ภายในอุโบสถประดิษฐานพระประธาน เป็นพระพุทธรูปปางมารวิชัย ประทับนั่งบนฐานยกสูง มีซุ้มเรือนแก้ว ด้านข้างมีสาวกประคองอัญชลี ส่วนล่างของฐานมีพระพุทธรูปประทับยืนตรงกลาง ในอุโบสถมีจิตรกรรมฝาผนังที่มิได้เคร่งครัดตามคติความหมายเดิม ดังเห็นได้จากภาพแสดงวิถีไทย เช่น การตีไก่ เล่นว่าว เป็นต้น
เจดีย์ประดิษฐานอยู่หน้าอุโบสถ เป็นเจดีย์ทรงระฆังขนาดย่อม เดิมมีสีขาว แต่มาทาสีทองภายหลังเกิดเพลิงไหม้ ด้านหน้าวัดมีรูปหล่อหลวงปู่ทวดขนาดใหญ่ทาสีทองในอิริยาบถนั่งขัดสมาธิเพชร
เรนะ คูโบตะ
เรนะ คูโบตะ (久保田 玲奈; Rena Kubota) หรือเป็นที่รู้จักกันดีในชื่อของ เรนะ (レーナ) เป็นนักมวยคิกบ็อกซิงชาวญี่ปุ่น ซึ่งเธอแข่งขันในกีฬาชู้ตบ็อกซิ่งเป็นหลัก ซึ่งเธอได้ประสบความสำเร็จ โดยชนะรายการชู้ตบ็อกซิ่งเกิลส์ทัวร์นาเมนท์ เกิลส์เอส-คัพ 2009 และ 2010 เธอมีชื่อเสียงในฐานะผู้มีชัยชนะเหนือต่อฮิซาเอะ วาตานาเบะ และเมอิ ยามากูจิ
ในสายอาชีพ
คูโบตะได้รับการเปิดตัวในการแข่งขันคิกบ็อกซิ่งหญิงของโปรโมชั่นเจ-เกิลส์ ในรายการ นิวเฮโรอีนคัมมิง! ในวันที่ 1 กรกฎาคม ค.ศ. 2007 โดยเป็นฝ่ายแพ้อาซามิ ฟุรุยะ จากการตัดสินใจจับแยกของกรรมการในรุ่นฟลายเวทของรายการแข่งขันนิวเฮโรอีน รอบเซมิไฟนอล เธอต่อสู้อีกครั้งในการแข่งขันเจ-เกิลส์ ในรายการ เวิลด์ควีนทัวร์นาเมนท์ โดยเอาชนะ ดวงดาว มิกะ จากการตัดสินของกรรมการ ในวันที่ 4 พฤศจิกายน ค.ศ. 2007 การต่อสู้ครั้งถัดไปเป็นการต่อสู้แบบชู้ตบ็อกซิ่งครั้งแรกของเธอ ซึ่งเธอเอาชนะ นากาโนะ โอกะ ด้วยการตัดสินของกรรมการในรายการ ชู้ตบ็อกซิ่ง 2007 มู-โซ ครั้งที่ 5 อันโด่งดังในวันที่ 23 ธันวาคม ค.ศ. 2007 และคูโบตะชนะการต่อสู้สองครั้งถัดไปในรายการ โร้ดทูเอส-คัพ ซีรีส์
วันที่ 1 มิถุนายน ค.ศ. 2008 เธอพบกับนักต่อสู้แบบผสมที่มีชื่อว่ามิคุ มัตสึโมโตะ ในรายการดีพ ในกติกาการเตะในของรายการ คลับดีพ โทยามะ บาบาเรียน เฟสติวัล 7 หลังจากนั้น คูโบตะกลับไปแข่งรายการชู้ตบ็อกซิ่งโดยสามารถชนะ มิซาโตะ โทมิยะ ในยกพิเศษจากการตัดสินของกรรมการในวันที่ 21 กรกฎาคม ค.ศ. 2008 การต่อสู้ครั้งต่อมาเธอเป็นฝ่ายแพ้ระดับอาชีพของเธอครั้งที่สองในนัดรีแมตช์กับ มิคุ มัตสึโมโตะ ในรายการ ชู้ตบ็อกซิ่งเวิลด์ทัวร์นาเมนท์ เอส-คัพ 2008 ในวันที่ 24 พฤศจิกายน ค.ศ. 2008 ซึ่งมัตสึโมโตะเป็นฝ่ายชนะการตัดสินอย่างเป็นเอกฉันท์ คูโบตะได้รับการเปิดตัวในเค-วันและร่วมต่อสู้เพียงครั้งเดียวเท่านั้นในรายการ เค-วันอะวอร์ด & แมกซ์โคเรีย 2009 ในวันที่ 20 มีนาคม ค.ศ. 2009 ซึ่งเธอเป็นฝ่ายแพ้ ลิม ซูจอง ซึ่งเป็นนักมวยไทยชาวเกาหลีใต้ ในยกพิเศษโดยกรรมการจับแยก
คูโบตะได้รับการเปิดตัวในรายการจีเวล ซึ่งสามารถชนะ โทโมโกะ เอสพี จากการตัดสินของกรรมการในการแข่งขันชู้ตบ็อกซิ่งของรายการ จีเวล ครั้งที่ 4 ริง ในวันที่ 11 กรกฎาคม ค.ศ. 2009 จากนั้นเธอก็กลับมาแข่งชู้ตบ็อกซิ่งและชนะรายการ เอส-คัพ เป็นครั้งแรกเมื่ออายุเพียง 18 ปี ในวันที่ 23 สิงหาคม ค.ศ. 2009 โดยเอาชนะ มาซาโกะ โยชิดะ ด้วยการตัดสินของกรรมการ, ชนะ ซาโอริ อิชิโอกะ ด้วยการชนะน็อค และในท้ายสุด เธอชนะ เมอิ ยามากูจิ จากการตัดสินของกรรมการในการแข่งขัน ชู้ตบ็อกซิงเกิลส์เอส-คัพ 2009  หลังจากชนะเกิลส์เอส-คัพ 2009 แล้ว คุโบตะชนะการต่อสู้เมื่อพบกับ เอมิ ฟูจิโนะ โดยการชนะเทคนิเคิลน็อคเอาต์ (แพทย์สั่งหยุด),   ชนะ คริสตินา เจอร์เจวิค ชาวออสเตรเลีย โดยกรรมการตัดสิน และชนะ มิกะ นากาอิ โดยกรรมการตัดสิน ในนัดต่อสู้รีแมทช์ของพวกเธอในปี ค.ศ. 2007
คูโบตะได้รับการทาบทามในการพบกับเจ้าของตำนานคิกบ็อกซิงและการต่อสู้แบบผสมอย่างฮิซาเอะ วาตานาเบะ ในวันที่ 11 เมษายน ค.ศ. 2010 แต่คุโบตะเกิดนิ้วหักและวาตานาเบะได้รับการจัดให้พบกับคู่ชกรายอื่นแทน ในที่สุด พวกเธอก็ได้พบกันในวันที่ 29 สิงหาคม ค.ศ. 2010 ของการแข่งขัน ชู้ตบ็อกซิงเกิลส์เอส-คัพ 2010 คูโบตะต่อสู้อย่างเต็มที่ จนส่งผลให้สามารถล้มฮิซาเอะ วาตานาเบะ ลงได้ด้วยการชนะทีเคโอ โดยการเข่าใส่ท้องด้านซ้าย ส่งผลให้วาตานาเบะลงไปนอนด้วยความเจ็บปวดและไม่สามารถแข่งต่อได้ จากนั้น คูโบตะได้ไปล้มนักต่อสู้แบบผสมชาวอเมริกันที่มีชื่อว่า เคท มาติเนส และคูโบตะเป็นฝ่ายชนะโดยกรรมการตัดสิน รวมทั้งเอาชนะไอ ทากาฮาชิโดยกรรมการตัดสินในช่วงหลังจากสองยกพิเศษ อันเป็นการชนะรายการเกิลส์เอส-คัพครั้งที่ 2 ติดต่อกันสำหรับเธอ
วันที่ 19 สิงหาคม ค.ศ. 2011 คูโบตะได้พบกับซาซ่า ศ.อารีย์ ซึ่งเป็นนักมวยไทยชาวไทย ในรายการ 2011 ชู้ตบ็อกซิงเกิลส์เอส-คัพ โดยเรนะเป็นฝ่ายชนะน็อค ภายหลังจากที่เธอต่อยเข้าที่ท้อง ส่งผลให้ซาซ่าจุกร่วงลงไปนอนตัวบิดไปมาไปในยกที่สอง
คูโบตะยังได้พบกับเจสสิกา เพนน์ ซึ่งเป็นผู้ช่ำชองการต่อสู้แบบผสมของรายการเบเลเตอร์ ในการแข่งขันชู้ตบ็อกซิงที่มีชื่อว่า ชู้ตบ็อกซิง 2011 แอ็ค 4 ในวันที่ 10 กันยายน ค.ศ. 2011 เธอเป็นฝ่ายแพ้จากเสียงส่วนใหญ่ของกรรมการ หลังจากช่วงต่อยกที่สองด้วยความผิดคาดเป็นอย่างมาก
กระรอกบินเท้าขน
กระรอกบินเท้าขน (Hairy-footed flying squirrel; ) เป็นกระรอกบินที่อาศัยอยู่ในภูเขาของเทือกเขาหิมาลัยทางทิศตะวันออก, เอเชียตะวันออกเฉียงใต้และจีนตอนใต้จนถึงเกาะไต้หวัน จัดเป็นเพียงชนิดเดียวเท่านั้นที่อยู่ในสกุล Belomys
กระรอกบินเท้าขน มีขนเป็นสีน้ำตาลแดงที่ด้านบนและสีขาวที่ด้านล่าง ลักษณะเป็นขนยาวที่เท้าซึ่งครอบคลุมกรงเล็บเพื่อป้องกันความหนาวเย็นในระดับความสูงที่สูงมาก กระรอกบินเท้าขนมีความยาวประมาณ 22 เซนติเมตร และมีหางยาว 13 เซนติเมตร โดยที่ไม่ได้จัดเป็นสัตว์ป่าคุ้มครองในประเทศไทยแต่อย่างใด
เหตุรถประสานงาในปาปัวนิวกินี พ.ศ. 2553
'''เหตุการณ์รถประสานงาในปาปัวนิวกินี พ.ศ. 2553''' เป็นเหตุการณ์ในประเทศปาปัวนิวกินีที่รถโดยสารสาธารณะประจำทางหลวงหมายเลข 3 ประสานงากับกับรถบรรทุกสาธารณะสำหรับรับส่งบุคคล เมื่อวันที่ 14 มกราคม พ.ศ. 2553 ณ 130 กิโลเมตรจากอำเภอแล (Lae) จังหวัดโมโรบี (Morobe Province) ส่งผลให้มีผู้เสียชีวิตอย่างน้อย 40 คน และจัดเป็นอุบัติเหตุบนท้องถนนที่ร้ายแรงที่สุดสำหรับประเทศปาปัวนิวกินี และได้ชื่อว่าเป็น "วันอันเศร้าสลุดที่สุดวันหนึ่งในประวัติศาสตร์การจราจร" อันเกิดขึ้นแก่ประเทศ "แร้นแค้น" ประเทศนี้ อย่างไรก็ดี ด้วยเหตุที่หน่วยกู้ภัยท้องถิ่นและห้องดับจิตไม่เพียงพอรับมือกับสถานการณ์ คาดว่าจะมีรายงานยอดผู้เสียชีวิตจะมากขึ้น
การประสานงา
ความจริงแล้ว รถโดยสารทั้งสองลำจุคนได้เพียงยี่สิบห้าคนเท่านั้น แต่ในเหตุการณ์นี้ รถทั้งสองบรรจุคนเพียบเกินอัตรา และมีรายงานว่าต่างแล่นมาในอาการอันฉวัดเฉวียนและน่าหวาดเสียว ด้วยความเร็วหนึ่งร้อยกิโลเมตรต่อชั่วโมง จนมาเจอถนนเป็นหลุมเป็นบ่อ เสียหลัก พุ่งเข้าชนกันอย่างเลี่ยงมิได้   ร่างผู้โดยสารถูกเหวี่ยงจากรถผ่านหน้าต่างและข้ามถนนสายหนึ่งไปอีกสายหนึ่ง บางรายนอนจมอยู่ในน้ำมัน ขณะที่บางรายตกอยู่ใกล้เชื้อเพลิง ผู้เห็นเหตุการณ์เห็นศีรษะ แขน ขา คอ ที่ขาดจากกัน เจ้าหน้าที่ตำรวจท้องที่นายหนึ่งให้สัมภาษณ์แก่หนังสือพิมพ์วอชิงตันโพสต์ (Washington Post) ว่า "อุบัติเหตุครั้งนี้เกิดขึ้นเพราะคนขับพยายามประคองตัวผ่านหลุมบ่อบนถนน แต่กลับประสานงากัน"
ราษฎรใกล้เคียงรุดเข้าช่วยเหลือผู้ประสบเหตุ และกล่าวด้วยว่าพวกเขาไม่เคยพบเจอเหตุการณ์ "นองเลือดและน่าสะพรึงกลัว" เช่นนี้มาก่อน ผู้บาดเจ็บหลายรายตายคาที่ในทันที มีแปดคนนอนเจ็บสาหัส ก่อนหน่วยกู้ภัยจะเข้าถึงท้องที่ และนำพาผู้บาดเจ็บอย่างน้อยสิบแปดคนเข้ารับการรักษาโดยด่วน แปดรายในจำนวนนี้ต้องอยู่แผนกผู้ป่วยหนัก ซึ่งไม่คาดว่าจะรอดชีวิต
กีเดียน แจ็ก (Gideon Jack) ผู้โดยสารรายหนึ่ง วัยยี่สิบสองปี ให้สัมภาษณ์ภายหลังว่า เขางีบอยู่ในรถ พอตื่นขึ้นมาก็พบว่าร่างของเขาโชกเลือดเสียแล้ว และรายรอบเขาก็เต็มไปด้วยศพเปลือยเปล่าเต็มคันรถ สื่อมวลชนในประเทศปาปัวนิวกินีนำเสนอภาพซึ่งสำนักข่าวเอบีซีแห่งประเทศออสเตรเลียพรรณนาว่าเป็น "ภาพอันน่าตื่นกลัวของศพที่ห้อยอยู่กับซากรถอันพักยับเยิน"
สภาพรถนั้น สื่อมวลชนของประเทศออสเตรเลียรายงานว่า "เหลวแหลกไม่มีชิ้นดี" หน่วยกู้ภัยนำผู้บาดเจ็บอัดกันเต็มรถส่งไปยังโรงพยาบาลอังโก (Angau Hospital) ในอำเภอแล ตามมาด้วยญาติสนิทมิตรสหายของผู้บาดเจ็บเพื่อตรวจดูคนของตน ด้วยเหตุที่หน่วยกู้ภัยท้องถิ่นและห้องดับจิตไม่เพียงพอรับมือกับการสถานการณ์ จึงมีการร้องขอบริจาคตู้แช่ศพด้วย
การตอบสนอง
จีออสซี ลาบี (Giossi Labi) ผู้ช่วยผู้บัญชาการตำรวจปาปัวนิวกินี บรรยายสถานการณ์ว่าเป็น "วันอันเศร้าสลุดที่สุดวันหนึ่งในประวัติศาสตร์การจราจร" และตำหนิการขับรถอันน่าหวาดเสียวเพราะโลภเห็นแก่รายได้เช่นนั้น
พีเทอร์ กินเนส (Peter Guinness) จเรตำรวจ กล่าวเสริมว่า "ทางหลวงบ้านเราล้วนแต่หลุมแต่บ่อ บางที่ยิ่งแล้วใหญ่ อย่างกับหลุมภูเขาไฟ"
โคนิ อิกวน (Koni Iguan) สมาชิกรัฐสภาปาปัวนิวกินี กล่าวอีกว่า "มันเป็นอุบัติเหตุอันเขย่าขวัญที่สุดที่ผมเคยเห็นมา" และ "นี่เป็นเหตุการณ์นองเลือดอันน่าวิตกที่สุดที่เกิดมาบนทางหลวง"
เค ยาซูดะ
เค ยาซูดะ (เกิดวันที่ 6 ธันวาคม พ.ศ. 2523) เป็นนักร้อง นักดนตรีและนักแสดงหญิงชาวญี่ปุ่น เธอเป็นอดีตสมาชิกรุ่นที่ 2 และรองหัวหน้าวงของมอร์นิงมูซูเมะ
ประวัติการทำงาน
ในปี 1998 ยาซูดะเริ่มต้นชีวิตในวงการบันเทิงด้วยการเข้าร่วมกับกลุ่มไอดอล มอร์นิงมูซูเมะ ในฐานะของสมาชิกรุ่นที่ 2 พร้อมกับมาริ ยางูจิ และซายากะ อิจิอิ ผ่านโครงการ "มอร์นิงมูซูเมะ สึอิกะ ออดิชัน"
หลังจากที่เปิดรับสมาชิกรุ่นที่ 2 เข้ามา มอร์นิงมูซูเมะก็ได้สร้างผลงานอัลบั้ม 1 อัลบั้มและเพลงซิงเกิลอีก 3 เพลง จนกระทั่ง อาซูกะ ฟูกูดะ สมาชิกรุ่นก่อตั้ง ตัดสินใจสำเร็จการศึกษาจากมอร์นิงมูซูเมะและเฮลโล! โปรเจกต์ เพื่อที่จะทุ่มเทให้กับการเรียน ยาซูดะจึงได้มีโอกาสร้องเพลงแทนแนวเสียงของฟูกูดะเกือบทั้งหมด
ในปี 1999 หลังจากที่ได้ต้อนรับสมาชิกรุ่นที่สามเพียงคนเดียวอย่างมากิ โกโต สึงกุ โปรดิวเซอร์ของมอร์นิงมูซูเมะ ก็ได้สร้างกลุ่มย่อยขึ้นมาหนึ่งกลุ่มชื่อ "เพททีโมนิ ซึ่งยาซูดะก็เป็นหนึ่งในสมาชิกในกลุ่มย่อยนี้ด้วย โดยเพลงซิงเกิลแรกของกลุ่มย่อยนี้มีชื่อว่า "โจกตโตะ เลิฟ" ซึ่งได้รับเสียงตอบรับจากผู้ฟังอย่างมาก
ในปี 2001 ยูโกะ นากาซาวะ สมาชิกรุ่นก่อตั้ง และหัวหน้ากลุ่มในขณะนั้นได้สำเร็จการศึกษาไปจากมอร์นิงมูซูเมะในเดือนเมษายน ทำให้วันต่อมา คาโอริ อีดะ สมาชิกรุ่นก่อตั้งได้เป็นหัวหน้ากลุ่มต่อจากนากาซาวะ ส่วนยาซูดะได้รับตำแหน่งรองหัวหน้ากลุ่มคนแรก
ต่อมายาซูดะ ก็ได้สำเร็จการศึกษาจากมอร์นิงมูซูเมะไปเมื่อวันที่ 5 พฤษภาคม 2003 ซึ่งในคอนเสิร์ตสำเร็จการศึกษาของเธอ ยาซูดะได้นำเอาเพลง เนเวอร์ฟอร์เก็ท ในเวอร์ชันร็อคที่ถูกรีมิกซ์ใหม่มาร้อง โดยเพลงนี้เป็นเพลงเดียวกับที่อาซูกะ ฟูกูดะ ใช้ร้องตอนที่เธอแสดงคอนเสิร์ตสุดท้ายในฐานะที่เป็นสมาชิกของมอร์นิงมูซูเมะเช่นกัน นอกจากนั้นแล้ว สึงกุยังได้มอบซีดีซิงเกิลเพลง "แอสฟอร์วันเดย์" เพลงซิงเกิลเพลงสุดท้ายที่เธอร้องในฐานะสมาชิกของมอร์นิงมูซูเมะในแทร็กที่ 2 เป็นของขวัญชิ้นพิเศษให้กับเธอ
และหลังจากที่ยาซูดะได้สำเร็จการศึกษาจากกลุ่มแล้ว มาริ ยางูจิก็ได้รับตำแหน่งรองหัวหน้าต่อจากเธอทันทีในวันเดียวกัน
รายพระนามผู้ปกครองไอซ์แลนด์
นี่คือ รายพระนามผู้ปกครองไอซ์แลนด์ตั้งแต่ 1262 - 1944